4. Doprava tovaru
Spoločnosť HORNBACH zabezpečí dopravu tovaru zákazníkovi na základe jej objednania až po úplnom zaplatení (pri platbe bankovým prevodom až momentom pripísania platby na bankový účet HORNBACH ) kúpnej ceny tovaru ako i ceny za dopravu (ďalej ako „ dopravné ") podl'a platného cenníka spoločnosti HORNBACH (k dispozícii na oddelení zákazníckeho servisu HORNBACH). Tovar je možné zákazníkovi dopraviť výlučne po spevnených prístupových cestách t. j.: panelová cesta, asfaltová cesta alebo betónová cesta, zjazdná nákladným autom. Ak ide o iný druh cesty ako je uvedené v predchádzajúcej vete, dopravca je oprávnený na mieste posúdiť možnosť prístupu bez poškodenia tovaru alebo vozidla. Ak cesta nebude zjazdná pre nákladné vozidlo bez prípadného poškodenia tovaru alebo vozidla, dopravca dopravu nevykoná, pričom dopravné sa zákazníkovi v tomto prípade nevracia. V prípade ak spevnená cesta skončí skôr pred miestom dodania alebo nie je možné pristaviť vozidlo na miesto dodania (napr. nevyhovujúca šírka brány, stojace autá, úzka cesta) do vzdialenosti 5 metrov, tovar sa vyloží na spevnenej príjazdovej ceste alebo na najbližšom parkovacom mieste. Ďalšie premiestnenie tovaru si v tomto prípade zákazník zabezpečí sám. V prípade dopravy velkého počtu dosiek nad 30 ks alebo dosiek 5-6 metrovej dížky, betónovej ocele od 6 metrovej dĺžky, kari rohoží, ktoré sa nedajú zložiť z auta vysokozdvižnou plošinou, si zákazník zabezpečí vyloženie takéhoto tovaru z auta sám. V cene dopravného nie je zahrnutá vynáška tovaru, ktorú HORNBACH neposkytuje. Ak dopravca z dôvodu na strane zákazníka musí čakať na zákazníka viac ako 15 minút, je oprávnený účtovať zákazníkovi stojné vo výške 7,97 EUR s DPH za každú začatú hodinu. V prípade nepriaznivého počasia pre účely vykonania dopravy tovaru, bude zákazníkovi dopravcom oznámený náhradný termín dodania tovaru. Svojim podpisom zákazník na dodacom liste potvrdzuje prevzatie zakúpeného tovaru bez zjavných vád a prevzatie originálu dokladu o kúpe.
Poplatok za zameranie na montáž v HORNBACH zakúpeného tovaru je 40,- EUR s DPH do vzdialenosti 20 km od predajne HORNBACH, v ktorej si zákazník zákazku objednal, alebo v ktorej bola zákazka vytvorená. Pri doprave do vzdialenosti nad 20 km sa doprava spoplatňuje v rámci platného cenníka montáží (k dispozícii na oddeleniach, ktoré montáž poskytujú a tiež na oddelení zákazníckeho servisu). Pri zameraní a ocenení montážnych prác subdodávatel'ská montážna firma uvedie všetky potrebné zistenia (napr. rozmery miestnosti, schodov, otvorov, množstvo navrhovaného spot. materiálu atď.) do zameriavacieho protokolu. Všetky ceny montáže v tomto protokole vychádzajú z platných cenníkov montáží HORNBACH (k dispozícii na oddeleniach, ktoré montáž poskytujú a tiež na oddelení zákazníckeho servisu). Ceny montáži v protokole sú uvádzané s DPH a bez cien spotrebného materiálu. Na základe cenovej ponuky v protokole, kde zákazník svojím podpisom súhlasí s cenami a navrhovaným spotrebným materiálom, vystaví HORNBACH zákazku na montáž a aj spotrebný materiál. Po uhradení 100% zálohy za montáž, tovar a spotrebný materiál, bude montáž na zakúpený tovar objednaná. V prípade, že je tovar na objednávku, zákazník je oboznámený s termínom dodania a až po dodaní tovaru je kontaktovaný montážnou firmou o termíne montáže. Montáž je vždy ukončená vyhotovením preberacieho protokolu. Na preberacom protokole zákazník svojím podpisom potvrdzuje, že montáž prebehla v poriadku a bez výhrad resp. zákazník uvedie vady montáže. V prípade, že zameranie prebehne, ale montáž si zákazník neobjedná, bude táto suma 40,- EUR s DPH zaúčtovaná v prospech HORNBACH ako cena za poskytnutú službu . Ak zameranie nie je možné vykonať z dôvodu na strane zákazníka napr., že nie je pripravený podklad pre položenie PVC, laminátovej podlahy, dlažby, nedokončené stavebné práce, bude poplatok 40,- EUR s DPH za zameranie zúčtovaný v prospech HORNBACH. Pre ďalšie zameranie je potrebné tento poplatok za strany zákazníka znova uhradiť.